phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดให้ผลิตภัณฑ์อุตสาหกรรมสีเคลือบแอลคีดต้องเป็นไปตามมาตรฐานพ.ศ. ๒๕๕๙ ภูมิพลอดุลยเดช ป.ร.ให้ไว้ ณ วันที่ ๒๘ มกราคมพ.ศ. ๒๕๕๙เป็นปีที่ ๗๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมสีเคลือบแอลคีดต้องเป็นไปตามมาตรฐานและได้มีการดำเนินการตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้วอาศัยอำนาจตามความในมาตรา๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ และมาตรา ๑๗แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมสีเคลือบแอลคีดต้องเป็นไปตามมาตรฐานพ.ศ. ๒๕๕๙มาตรา๒[๑] พระราชกฤษฎีกานี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไปมาตรา๓ ผลิตภัณฑ์อุตสาหกรรมสีเคลือบแอลคีดต้องเป็นไปตามมาตรฐานเลขที่มอก. ๒๖๒๕๒๕๕๗ ตามประกาศกระทรวงอุตสาหกรรม ฉบับที่ ๔๖๒๒ (พ.ศ. ๒๕๕๗)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมสีเคลือบแอลคีด : เฉพาะด้านความปลอดภัย ลงวันที่๒๓ เมษายน พ.ศ. ๒๕๕๗มาตรา ๔ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระบรมราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากผลิตภัณฑ์อุตสาหกรรมสีเคลือบแอลคีดที่ใช้ในการก่อสร้างและการตกแต่งมีส่วนประกอบของโลหะหนักที่เป็นอันตรายต่อสุขภาพจึงจำเป็นต้องควบคุมคุณภาพผลิตภัณฑ์ดังกล่าวเพื่อความปลอดภัยและป้องกันอันตรายอันจะเกิดแก่สุขภาพอนามัยของประชาชนในการนี้ได้มีประกาศกระทรวงอุตสาหกรรม ฉบับที่ ๔๖๒๒ (พ.ศ. ๒๕๕๗) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมสีเคลือบแอลคีด : เฉพาะด้านความปลอดภัยลงวันที่ ๒๓ เมษายน พ.ศ. ๒๕๕๗และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้ว สมควรกำหนดให้ผลิตภัณฑ์อุตสาหกรรมสีเคลือบแอลคีดต้องเป็นไปตามมาตรฐาน จึงจำเป็นต้องตราพระราชกฤษฎีกานี้ชวัลพร/ปริยานุช/จัดทำ๓ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนที่ ๑๐ ก/หน้า ๑๑/๒๙ มกราคม ๒๕๕๙
ประกาศกรมการประกันภัยประกาศกรมการประกันภัยเรื่องการสอบความรู้เกี่ยวกับการประกันวินาศภัย เฉพาะการประกันภัยตามพระราชบัญญัติคุ้มครองผู้ประสบภัยจากรถ[๑] ตามประกาศนายทะเบียน เรื่องกำหนดหลักสูตร และวิธีการสอบความรู้เกี่ยวกับการประกันวินาศภัย (ฉบับที่ ๒)กำหนดให้กรมการประกันภัย เป็นสถานที่กำหนดการสอบความรู้เกี่ยวกับการประกันวินาศภัยเฉพาะการประกันภัยตามพระราชบัญญัติคุ้มครองผู้ประสบภัยจากรถ นั้นกรมการประกันภัยเห็นสมควรประกาศกำหนดการสอบความรู้เกี่ยวกับการประกันวินาศภัย เฉพาะการประกันภัยตามพระราชบัญญัติคุ้มครองผู้ประสบภัยจากรถ ดังนี้๑.วันรับสมัครสอบและวันสอบ๑.๑ วันรับสมัครสอบ ตั้งแต่วันที่ประกาศจนถึงวันก่อนการสอบ ๒ วันทำการ๑.๒ วันสอบ ๒๑ มิถุนายน ๒๕๔๓ และ ๑๙ กรกฎาคม ๒๕๔๓๒.สถานที่และเวลารับสมัครสอบ๒.๑ ยื่นใบสมัครสอบได้ที่ฝ่ายทะเบียนตัวแทนนายหน้าประกันภัย กรมการประกันภัย๒.๒ กำหนดเวลารับสมัครสอบ ระหว่างเวลา๐๘.๓๐-๑๕.๓๐ น. ในวันทำการ๓.เวลาสอบ เวลา ๑๑.๐๐-๑๒.๐๐ น.๔.สถานที่สอบ ห้องประชุม ชั้น ๘ กรมการประกันภัยจึงประกาศมาเพื่อทราบโดยทั่วกันประกาศณ วันที่ ๑๒ มิถุนายน พ.ศ. ๒๕๔๓นรวัฒน์ สุวรรณอธิบดีกรมการประกันภัยประภาศรีทองนที/พิมพ์๑๐มกราคม ๒๕๕๑ปฐมพร/จัดทำ๑๖มกราคม ๒๕๕๑[๑] ราชกิจจานุเบกษา เล่ม๑๑๗/ตอนพิเศษ ๖๐ ง/หน้า ๒๕/๒๒ มิถุนายน ๒๕๔๓
คำพิพากษาศาลฎีกาที่ 64609หลักกฎหมาย: คำสั่งศาลอุทธรณ์ซึ่งยืนตามคำสั่งศาลชั้นต้นที่ปฏิเสธไม่รับอุทธรณ์ของจำเลย เนื่องจากเป็นอุทธรณ์คำสั่งระหว่างพิจารณาเป็นที่สุดตามประมวลกฎหมายวิธีพิจารณาความแพ่ง มาตรา 236 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 558/2508นายนิกร บำรุงธรรมโจทก์นายยู้เม้ง แซ่ลิ้มจำเลย ป.วิ.พ. ม. 236คำสั่งศาลอุทธรณ์ซึ่งยืนตามคำสั่งศาลชั้นต้นที่ปฏิเสธไม่รับอุทธรณ์ของจำเลย เนื่องจากเป็นอุทธรณ์คำสั่งระหว่างพิจารณาเป็นที่สุดตามประมวลกฎหมายวิธีพิจารณาความแพ่ง มาตรา 236(ไฉน บุญยก-จิตติ ติงศภัทิย์-เพรียง โรจนรัส)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 558/2508นายนิกร บำรุงธรรมโจทก์นายยู้เม้ง แซ่ลิ้มจำเลย ป.วิ.พ. ม. 236คำสั่งศาลอุทธรณ์ซึ่งยืนตามคำสั่งศาลชั้นต้นที่ปฏิเสธไม่รับอุทธรณ์ของจำเลย เนื่องจากเป็นอุทธรณ์คำสั่งระหว่างพิจารณาเป็นที่สุดตามประมวลกฎหมายวิธีพิจารณาความแพ่ง มาตรา 236(ไฉน บุญยก-จิตติ ติงศภัทิย์-เพรียง โรจนรัส)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉบับที่๓ (พ.ศ.๒๕๓๕)ออกตามความในพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์พ.ศ.๒๕๒๒----------- อาศัยอำนาจตามความในมาตรา๗ และมาตรา ๘ แห่งพระราชบัญญัติการประกอบ ธุรกิจเงินทุนธุรกิจหลักทรัพย์ และธุรกิจเครดิตฟองซิเอร์พ.ศ.๒๕๒๒ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ ข้อ๑การขอรับใบอนุญาตและการออกใบอนุญาตให้ประกอบธุรกิจหลักทรัพย์สำหรับผู้ที่รัฐมนตรีเห็นชอบให้เข้าร่วมลงทุนในบริษัทในโครงการ ๔ เมษายน ๒๕๒๗ ให้เป็นไปตามที่กำหนดไว้ในกฎกระทรวงนี้ ข้อ๒ ให้ผู้ร่วมลงทุนตามข้อ ๑จัดทำโครงการจัดตั้งและการดำเนินงานของบริษัทที่ จะจัดตั้งขึ้นใหม่เพื่อประกอบธุรกิจหลักทรัพย์ตามประเภทที่รัฐมนตรีกำหนดเสนอต่อรัฐมนตรีเพื่อให้ ความเห็นชอบโดยยื่นต่อธนาคารแห่งประเทศไทย ข้อ๓เมื่อรัฐมนตรีให้ความเห็นชอบโครงการการจัดตั้งและการดำเนินงานของบริษัทตามข้อ ๒ แล้วผู้ร่วมลงทุนต้องดำเนินการเพื่อจัดตั้งบริษัทจำกัด และเมื่อได้จัดตั้งบริษัทจำกัดขึ้นใหม่แล้วให้บริษัทจำกัดที่ตั้งขึ้นยื่นคำขอรับใบอนุญาตประกอบธุรกิจหลักทรัพย์ต่อรัฐมนตรี โดยยื่นคำขอต่อธนาคารแห่งประเทศไทยพร้อมทั้งเอกสารหลักฐานตามที่กำหนดในข้อ ๔ ข้อ๔คำขอรับใบอนุญาตประกอบธุรกิจหลักทรัพย์ต้องมีรายการตามที่รัฐมนตรีกำหนดแต่อย่างน้อยต้องมีรายการดังต่อไปนี้ (๑)วัน เดือน ปี ที่ยื่นคำขอรับใบอนุญาต (๒)ชื่อบริษัทที่จัดตั้งขึ้นใหม่ (๓)ทุนจดทะเบียนและทุนชำระแล้วของบริษัทที่จัดตั้งขึ้นใหม่ (๔)วัตถุที่ประสงค์ซึ่งต้องจำกัดเฉพาะเพื่อการประกอบกิจการอันเป็นธุรกิจหลักทรัพย์และกิจการอื่นที่เกี่ยวกับธุรกิจหลักทรัพย์ (๕)ประเภทกิจการของธุรกิจหลักทรัพย์ที่ขออนุญาต (๖)สถานที่ตั้งสำนักงานใหญ่ของบริษัทที่จัดตั้งขึ้นใหม่ (๗)สถานที่ตั้งสำนักงานสาขาของบริษัทที่จัดตั้งขึ้นใหม่ (ถ้ามี) (๘)การจัดสรรหุ้นของบริษัทที่จัดตั้งขึ้นใหม่ให้แก่ผู้ถือหุ้น (๙)ชื่อและลายมือชื่อของผู้ได้รับเลือกเป็นกรรมการของบริษัทที่จัดตั้งขึ้นใหม่ การยื่นคำขอให้ยื่นคำขอพร้อมทั้งหนังสือบริคณห์สนธิและข้อบังคับของบริษัทที่จัด ตั้งขึ้นใหม่และเอกสารอื่นตามหลักเกณฑ์และเงื่อนไขที่รัฐมนตรีกำหนด ข้อ๕ใบอนุญาตมีผลใช้บังคับตั้งแต่วันที่ได้มีการออกใบอนุญาต ข้อ๖ ให้กำหนดค่าธรรมเนียมดังนี้ (๑)คำขอรับใบอนุญาตประกอบธุรกิจหลักทรัพย์ ๕๐๐ บาท (๒)ใบอนุญาตประกอบธุรกิจหลักทรัพย์ ประเภทละ ๑๐,๐๐๐บาท ให้ไว้ ณ วันที่ ๑๗ มกราคม พ.ศ.๒๕๓๕ สุธี สิงห์เสน่ห์ รัฐมนตรีว่าการกระทรวงการคลัง+---------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขปัญหาสถาบันการเงินในโครงการ ๔ เมษายน ๒๕๒๗โดยการให้เอกชนเข้าร่วมลงทุนในบริษัทในโครงการได้และเพื่อเป็นการหารายได้มาชดเชยผลเสียหายที่มีอยู่ในบริษัทในโครงการกับเพื่อรองรับการขยายตัวด้านธุรกิจหลักทรัพย์อันเป็นการสนับสนุนและพัฒนาตลาดหลักทรัพย์ให้มีเสถียรภาพมั่นคงขึ้นสมควรให้ผู้ที่รัฐมนตรีอันว่าการกระทรวงการคลังให้ความเห็นชอบให้เข้าร่วมลงทุนใน บริษัทในโครงการประกอบธุรกิจหลักทรัพย์ โดยจัดตั้งเป็นบริษัทจำกัดขึ้นใหม่ได้แต่โดยที่มาตรา ๘ แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒ บัญญัติว่าการประกอบธุรกิจหลักทรัพย์จะกระทำได้ต่อเมื่อได้จัดตั้งในรูปเครดิตบริษัทจำกัดและโดยได้รับใบอนุญาตจากรัฐมนตรีการขอรับใบอนุญาตและการออกใบอนุญาตให้เป็นไปตามหลักเกณฑ์และวิธีการและเสียค่าธรรมเนียมตามที่กำหนดในกฎกระทรวงจึงจำเป็นต้องออกกฎกระทรวงนี้[รก.๒๕๓๕/๖/๑/๒๔ มกราคม ๒๕๓๕]
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๒๘/๒๕๔๙) อาศัยอำนาจตามความในมาตรา ๘ (๑) วรรคสาม แห่งพระราชบัญญัติภาษีสรรพสามิตพ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการ ตามหนังสือสำนักงานเศรษฐกิจการคลังที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖ อธิบดีกรมสรรพสามิตออกประกาศไว้ดังต่อไปนี้ข้อ ๑ ให้ยกเลิกประกาศกรมสรรพสามิต เรื่อง กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี (ฉบับที่ ๒๗/๒๕๔๙) ลงวันที่ ๕ กรกฎาคม ๒๕๔๙ข้อ ๒ กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษีไว้ดังต่อไปนี้(๑) น้ำมันเตาชนิดที่ ๑ ลิตรละ ๑๔.๓๐๔๖ บาท(๒) น้ำมันเตาชนิดที่ ๒ ลิตรละ ๑๒.๙๗๖๑ บาท(๓) น้ำมันเตาชนิดที่ ๓ ลิตรละ ๑๒.๗๙๒๒ บาท(๔) น้ำมันเตาชนิดที่ ๔ ลิตรละ ๑๒.๗๒๑๕ บาท(๕) น้ำมันเตาชนิดที่ ๕ ลิตรละ ๑๒.๖๙๓๔ บาททั้งนี้ ตั้งแต่วันที่ ๑๗ กรกฎาคม ๒๕๔๙ เป็นต้นไป[๑]ประกาศณ วันที่ ๑๔ กรกฎาคม พ.ศ. ๒๕๔๙ศิริพรเลียงสมบัติผู้อำนวยการสำนักบริหารการจัดเก็บภาษี๓ ทำหน้าที่เป็นผู้อำนวยการสำนักมาตรฐานภาษีปฏิบัติราชการแทนอธิบดีกรมสรรพสามิตนันทนา/ผู้จัดทำ๒๒ สิงหาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๘๐ ง/หน้า ๗/๑๗ สิงหาคม ๒๕๔๙
ประกาศกรมทะเบียนการค้าประกาศกรมทะเบียนการค้าเรื่อง หลักเกณฑ์ วิธีการและเงื่อนไขในการจัดส่งเอกสารเกี่ยวกับการเสนอขายหุ้นหรือหุ้นกู้ต่อประชาชนของผู้เริ่มจัดตั้งบริษัทมหาชนจำกัดและบริษัทมหาชนจำกัดต่อนายทะเบียน----------- อาศัยอำนาจตามความในมาตรา๒๕ และมาตรา ๑๔๕ แห่งพระราชบัญญัติบริษัทมหาชนจำกัด พ.ศ. ๒๕๓๕ อธิบดีกรมทะเบียนการค้าจึงกำหนดหลักเกณฑ์ วิธีการ และเงื่อนไขในการจัดส่งเอกสารเกี่ยวกับการเสนอขายหุ้นหรือหุ้นกู้ต่อประชาชน ของผู้เริ่มจัดตั้งบริษัทมหาชนจำกัด และบริษัทมหาชนจำกัดต่อนายทะเบียนไว้ดังต่อไปนี้ ๑. ในการเสนอขายหุ้นต่อประชาชนหรือบุคคลใด ๆหรือในการออกหุ้นกู้ชนิดไม่มีประกันหรือหุ้นกู้แปลงสภาพ เพื่อเสนอขายต่อประชาชนให้ผู้เริ่มจัดตั้งบริษัทมหาชนจำกัด หรือบริษัทมหาชนจำกัดส่งเอกสารเกี่ยวกับการเสนอขายหุ้นต่อประชาชนที่ตั้งจัดทำและส่งให้แก่สำนักงานคณะกรรมการ ก.ล.ต.ตามกฎหมายว่าด้วยหลักทรัพย์และตลาดหลักทรัพย์ ดังต่อไปนี้โดยส่งให้แก่นายทะเบียนหนึ่งชุดภายในสิบห้าวันนับแต่วันที่ส่งให้สำนักงานคณะกรรมการ ก.ล.ต. ๑.๑ผู้เริ่มจัดตั้งบริษัทมหาชนจำกัดที่จะเสนอขายหุ้นที่ออกใหม่ต่อประชาชน ให้ส่งแบบรายงานข้อมูลการเสนอขายหุ้น (แบบ ๖๙-๑)พร้อมทั้งร่างหนังสือชี้ชวน ๑.๒บริษัทมหาชนจำกัดที่จะเสนอขายหุ้นที่ออกใหม่ต่อประชาชน ให้ส่งแบบรายงานข้อมูลการเสนอขายหุ้น (แบบ ๖๙-๒) พร้อมทั้งร่างหนังสือชี้ชวน ๑.๓บริษัทมหาชนจำกัดที่จะเสนอขายหุ้นกู้ชนิดไม่มีประกัน หรือหุ้นกู้แปลงสภาพที่ออกใหม่ต่อประชาชนให้ส่งแบบรายงานข้อมูลการเสนอขายหุ้นกู้ชนิดไม่มีประกัน (แบบ ๗๐-๑-๑) หรือแบบรายงานข้อมูลการเสนอขายหุ้นกู้แปลงสภาพ(แบบ ๗๐-๑-๓) แล้วแต่กรณี พร้อมทั้งร่างหนังสือชี้ชวน ๒. การจัดส่งเอกสารตาม ๑. ต่อนายทะเบียนให้ผู้เริ่มจัดตั้งบริษัทมหาชนจำกัด หรือบริษัทมหาชนจำกัด ปฏิบัติตามหลักเกณฑ์ วิธีการและเงื่อนไขดังต่อไปนี้ ๒.๑บริษัทมหาชนจำกัดที่มีสำนักงานแห่งใหญ่ตั้งอยู่ในเขตกรุงเทพมหานคร ให้ส่งต่อนายทะเบียนบริษัทมหาชนจำกัด ณศูนย์เอกสารและข้อมูลธุรกิจกรมทะเบียนการค้า กรณีสำนักงานแห่งใหญ่ตั้งอยู่ในส่วนภูมิภาคให้ส่งต่อนายทะเบียนบริษัทมหาชนจำกัด ณ ฝ่ายทะเบียนการค้า สำนักงานพาณิชย์จังหวัดที่สำนักงานแห่งใหญ่ของบริษัทมหาชนจำกัดนั้นตั้งอยู่ ๒.๒ในการจัดส่งเอกสารต่อนายทะเบียน ตาม ๒.๑ จะส่งโดยยื่นต่อนายทะเบียนหรือส่งโดยทางไปรษณีย์ลงทะเบียนถึงนายทะเบียนก็ได้โดยให้ผู้เริ่มจัดตั้งบริษัทมหาชนจำกัด หรือบริษัทมหาชนจำกัดจัดทำหนังสือนำส่งเอกสารตามตัวอย่างแนบท้ายประกาศนี้ไปพร้อมกับการส่งเอกสารด้วย ๒.๓ในกรณีที่จัดส่งเอกสารต่อนายทะเบียนแล้ว ผู้เริ่มจัดตั้งบริษัทมหาชนจำกัด หรือบริษัทมหาชนจำกัดได้ทำการแก้ไขเพิ่มเติมข้อความในเอกสารที่ได้ยื่นไว้ต่อสำนักงานคณะกรรมการ ก.ล.ต.หรือได้ส่งเอกสารหลักฐานต่อสำนักงานคณะกรรมการ ก.ล.ต. เพิ่มเติม ให้ผู้เริ่มจัดตั้งบริษัทมหาชนจำกัดหรือบริษัทมหาชนจำกัดนั้น แจ้งข้อมูลการแก้ไข หรือส่งเอกสารหลักฐานดังกล่าวต่อนายทะเบียนภายในสิบห้าวันนับแต่วันที่ได้แก้ไขหรือส่งเอกสารต่อสำนักงานคณะกรรมการ ก.ล.ต. แล้วแต่กรณี ๒.๔เอกสารตาม ๑. ที่ส่งต่อนายทะเบียน ผู้เริ่มจัดตั้งบริษัทมหาชนจำกัด หรือบริษัทมหาชนจำกัด จะจัดทำเป็นคู่ฉบับหรือสำเนาภาพถ่ายจากเอกสารต้นฉบับก็ได้ ทั้งนี้ตั้งแต่บัดนี้เป็นต้นไป ประกาศณ วันที่ ๗ มิถุนายน ๒๕๓๖ ชลอ เฟื่องอารมย์ อธิบดีกรมทะเบียนการค้า[ดูข้อมูลจากภาพกฎหมาย][รก.๒๕๓๖/๙๒/๑๓/๑๓ กรกฎาคม ๒๕๓๖]
คำพิพากษาศาลฎีกาที่ 3368/2537หลักกฎหมาย: การที่เจ้าพนักงานที่ดินจดทะเบียนลงชื่อโจทก์เป็นผู้ถือกรรมสิทธิ์ในโฉนดที่ดินพิพาท เป็นการปฏิบัติตามคำพิพากษาของศาลในชั้นที่พิจารณาคดีโดยจำเลยขาดนัดและถือเป็นวิธีการบังคับคดีที่ได้ดำเนินไปแล้ว เมื่อศาลมีคำสั่งให้ยกคดีขึ้นพิจารณาใหม่แล้ว การจดทะเบียนลงชื่อโจทก์เป็นผู้ถือกรรมสิทธิ์ในโฉนดที่ดินพิพาท จึงต้องถูกเพิกถอนตาม ป.วิ.พ. มาตรา 209วรรคแรก เมื่อจำเลยมีคำขอให้ศาลเพิกถอนรายการจดทะเบียนดังกล่าวมาด้วยแล้ว ศาลจึงมีอำนาจสั่งให้เจ้าพนักงานที่ดินเพิกถอนรายการจดทะเบียนลงชื่อโจทก์ในโฉนดที่ดินพิพาทนั้นได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3368/2537นางน้อย แซ่เจียนโจทก์นางสาวบังเอิญ สุวรรณพิมลจำเลย ป.วิ.พ. ม. 142, ม. 145, ม. 209 วรรคแรกการที่เจ้าพนักงานที่ดินจดทะเบียนลงชื่อโจทก์เป็นผู้ถือกรรมสิทธิ์ในโฉนดที่ดินพิพาท เป็นการปฏิบัติตามคำพิพากษาของศาลในชั้นที่พิจารณาคดีโดยจำเลยขาดนัดและถือเป็นวิธีการบังคับคดีที่ได้ดำเนินไปแล้ว เมื่อศาลมีคำสั่งให้ยกคดีขึ้นพิจารณาใหม่แล้ว การจดทะเบียนลงชื่อโจทก์เป็นผู้ถือกรรมสิทธิ์ในโฉนดที่ดินพิพาท จึงต้องถูกเพิกถอนตาม ป.วิ.พ. มาตรา 209วรรคแรก เมื่อจำเลยมีคำขอให้ศาลเพิกถอนรายการจดทะเบียนดังกล่าวมาด้วยแล้ว ศาลจึงมีอำนาจสั่งให้เจ้าพนักงานที่ดินเพิกถอนรายการจดทะเบียนลงชื่อโจทก์ในโฉนดที่ดินพิพาทนั้นได้(พรชัย สมรรถเวช-สถิตย์ ไพเราะ-สมคิด ไตรโสรัส)ศาลจังหวัดราชบุรี - นายปกรณ์ มหรรณพศาลอุทธรณ์ - นายสุนทร พิมพ์อักษรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3368/2537นางน้อย แซ่เจียนโจทก์นางสาวบังเอิญ สุวรรณพิมลจำเลย ป.วิ.พ. ม. 142, ม. 145, ม. 209 วรรคแรกการที่เจ้าพนักงานที่ดินจดทะเบียนลงชื่อโจทก์เป็นผู้ถือกรรมสิทธิ์ในโฉนดที่ดินพิพาท เป็นการปฏิบัติตามคำพิพากษาของศาลในชั้นที่พิจารณาคดีโดยจำเลยขาดนัดและถือเป็นวิธีการบังคับคดีที่ได้ดำเนินไปแล้ว เมื่อศาลมีคำสั่งให้ยกคดีขึ้นพิจารณาใหม่แล้ว การจดทะเบียนลงชื่อโจทก์เป็นผู้ถือกรรมสิทธิ์ในโฉนดที่ดินพิพาท จึงต้องถูกเพิกถอนตาม ป.วิ.พ. มาตรา 209วรรคแรก เมื่อจำเลยมีคำขอให้ศาลเพิกถอนรายการจดทะเบียนดังกล่าวมาด้วยแล้ว ศาลจึงมีอำนาจสั่งให้เจ้าพนักงานที่ดินเพิกถอนรายการจดทะเบียนลงชื่อโจทก์ในโฉนดที่ดินพิพาทนั้นได้(พรชัย สมรรถเวช-สถิตย์ ไพเราะ-สมคิด ไตรโสรัส)ศาลจังหวัดราชบุรี - นายปกรณ์ มหรรณพศาลอุทธรณ์ - นายสุนทร พิมพ์อักษรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ที่ นร 1013/ว 4สํานักงาน ก.พ.ถนนติวานนท์ จังหวัดนนทบุรี 11000 17 เมษายน พ.ศ.2563 เรื่อง หลักสูตรการฝึกอบรมนักบริหารระดับสูงและผู้ผ่านการฝึกอบรมหลักสูตรนักบริหารระดับสูงที่จัดโดยส่วนราชการหรือหน่วยงานอื่นที่ ก.พ. รับรอง เรียน (เวียน กระทรวง กรม และจังหวัด)อ้างถึง หนังสือสํานักงาน ก.พ. ที่ นร 1013/ว 13 ลงวันที่ 2 กรกฎาคม 2562สิ่งที่ส่งมาด้วย หลักสูตรการฝึกอบรมนักบริหารระดับสูงและผู้ผ่านการฝึกอบรมหลักสูตรนักบริหารระดับสูง ที่จัดโดยส่วนราชการหรือหน่วยงานอื่นที่ ก.พ. รับรองอื่นๆ - โดยที่มาตรฐานกําหนดตําแหน่งประเภทบริหารได้กําหนดคุณสมบัติเฉพาะตําแหน่งไว้ประการหนึ่งว่า "ผ่านการอบรมหลักสูตรนักบริหารระดับสูงของสํานักงาน ก.พ. หรือผ่านการอบรมหลักสูตรใด ๆ ที่ ก.พ. พิจารณาให้เป็นผู้ที่มีคุณสมบัติเสมือนได้ผ่านการอบรมหลักสูตรนักบริหารระดับสูงของสํานักงาน ก.พ. ..." และตามหนังสือที่อ้างถึงสํานักงาน ก.พ. ได้แจ้งส่วนราชการทราบมติ ก.พ. ที่ได้เห็นชอบให้การรับรองหลักสูตรการฝึกอบรมนักบริหารระดับสูงและผู้ผ่านการฝึกอบรมหลักสูตรนักบริหารระดับสูงที่จัดโดยส่วนราชการหรือหน่วยงานอื่น ความแจ้งแล้ว นั้น บัดนี้ ก.พ. ได้มีมติเห็นชอบให้การรับรองหลักสูตรการฝึกอบรมนักบริหารระดับสูงและผู้ผ่านการฝึกอบรมหลักสูตรนักบริหารระดับสูงที่จัดโดยส่วนราชการหรือหน่วยงานอื่นที่ ก.พ. พิจารณาให้เป็นผู้ที่มีคุณสมบัติเสมือนได้ผ่านการอบรมหลักสูตรนักบริหารระดับสูงของสํานักงาน ก.พ. เพิ่มเติม รายละเอียดปรากฏตามสิ่งที่ส่งมาด้วย จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (หม่อมหลวงพัชรภากร เทวกุล)เลขาธิการ ก.พ.อื่นๆ - สถาบันพัฒนาข้าราชการพลเรือนโทร 02547 1000 ต่อ 1775 6944 6953โทรสาร 0 2547 2049
คำพิพากษาศาลฎีกาที่ 650/2471หลักกฎหมาย: เหตุพยาบาทมาดหมาย พลั้งพลาด เพราะรูปร่างคล้ายกันศาลล่างทั้ง ๒ ตัดสินต้องกันว่า จำเลยมีผิดฐานพยายามฆ่าคนตายโดยเจตนาพยายามด้วยความพยาบาทมาดหมาย ข้อเท็จจริงได้ความว่า ตอนกลางวันวันเกิดเหตุ จำเลยกับนายหลีพี่ชายนายตี๋เกิดทุ่มเถียงกันเรื่องปิดน้ำในนาของ จำเลย แต่นายตี๋กับนายหลี ๒ คนนี้มีรูปร่างคล้ายคลึงกันมาก ในเวลากลางคืนนายตี๋ไปตกเบ็ด จำเลยได้เอาปืนยิงนายตี๋บาดเจ็บ ๒ แห่งได้ความแต่เพียงเท่านี้ ศาลฎีกาตัดสินยืนตามศาลล่างทั้ง ๒ โดยเห็นว่า จำเลยยิงนายตี๋โดยเข้าใจว่าเปนนายหลีพี่ชาย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 650/2471อัยยการสุพรรณบุรีโจทก์นายอู๋ล. ป.อ. ม. 250, ม. 60, ม. 44เหตุพยาบาทมาดหมาย พลั้งพลาด เพราะรูปร่างคล้ายกันศาลล่างทั้ง ๒ ตัดสินต้องกันว่า จำเลยมีผิดฐานพยายามฆ่าคนตายโดยเจตนาพยายามด้วยความพยาบาทมาดหมาย ข้อเท็จจริงได้ความว่า ตอนกลางวันวันเกิดเหตุ จำเลยกับนายหลีพี่ชายนายตี๋เกิดทุ่มเถียงกันเรื่องปิดน้ำในนาของ จำเลย แต่นายตี๋กับนายหลี ๒ คนนี้มีรูปร่างคล้ายคลึงกันมาก ในเวลากลางคืนนายตี๋ไปตกเบ็ด จำเลยได้เอาปืนยิงนายตี๋บาดเจ็บ ๒ แห่งได้ความแต่เพียงเท่านี้ ศาลฎีกาตัดสินยืนตามศาลล่างทั้ง ๒ โดยเห็นว่า จำเลยยิงนายตี๋โดยเข้าใจว่าเปนนายหลีพี่ชาย(วิชัย-นร-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ศาลล่างทั้ง ๒ ตัดสินต้องกันว่า จำเลยมีผิดฐานพยายามฆ่าคนตายโดยเจตนาพยายามด้วยความพยาบาทมาดหมาย ข้อเท็จจริงได้ความว่า ตอนกลางวันวันเกิดเหตุ จำเลยกับนายหลีพี่ชายนายตี๋เกิดทุ่มเถียงกันเรื่องปิดน้ำในนาของ จำเลย แต่นายตี๋กับนายหลี ๒ คนนี้มีรูปร่างคล้ายคลึงกันมาก ในเวลากลางคืนนายตี๋ไปตกเบ็ด จำเลยได้เอาปืนยิงนายตี๋บาดเจ็บ ๒ แห่งได้ความแต่เพียงเท่านี้ ศาลฎีกาตัดสินยืนตามศาลล่างทั้ง ๒ โดยเห็นว่า จำเลยยิงนายตี๋โดยเข้าใจว่าเปนนายหลีพี่ชาย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 650/2471อัยยการสุพรรณบุรีโจทก์นายอู๋ล. ป.อ. ม. 250, ม. 60, ม. 44เหตุพยาบาทมาดหมาย พลั้งพลาด เพราะรูปร่างคล้ายกันศาลล่างทั้ง ๒ ตัดสินต้องกันว่า จำเลยมีผิดฐานพยายามฆ่าคนตายโดยเจตนาพยายามด้วยความพยาบาทมาดหมาย ข้อเท็จจริงได้ความว่า ตอนกลางวันวันเกิดเหตุ จำเลยกับนายหลีพี่ชายนายตี๋เกิดทุ่มเถียงกันเรื่องปิดน้ำในนาของ จำเลย แต่นายตี๋กับนายหลี ๒ คนนี้มีรูปร่างคล้ายคลึงกันมาก ในเวลากลางคืนนายตี๋ไปตกเบ็ด จำเลยได้เอาปืนยิงนายตี๋บาดเจ็บ ๒ แห่งได้ความแต่เพียงเท่านี้ ศาลฎีกาตัดสินยืนตามศาลล่างทั้ง ๒ โดยเห็นว่า จำเลยยิงนายตี๋โดยเข้าใจว่าเปนนายหลีพี่ชาย(วิชัย-นร-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมสรรพากรที่ ป. 69/2541เรื่อง การยื่นแบบแสดงรายการภาษีเงินได้นิติบุคคล และการขอมีเลขประจําตัวผู้เสียภาษีอากรของบริษัทหรือห้างหุ้นส่วนนิติบุคคลที่ได้รับยกเว้นภาษีเงินได้สําหรับเงินได้จากการขนส่งสินค้าทางทะเลระหว่างประเทศ-------------------------------------------------เพื่อให้เจ้าพนักงานสรรพากรถือเป็นแนวปฏิบัติในการตรวจ หรือแนะนําบริษัท หรือห้างหุ้นส่วนนิติบุคคลที่ได้รับยกเว้นภาษีเงินได้สําหรับเงินได้จากการขนส่งสินค้าทางทะเลระหว่างประเทศ ถือปฏิบัติสําหรับการยื่นแบบแสดงรายการภาษีเงินได้นิติบุคคลและการขอมีเลขประจําตัวผู้เสียภาษี กรมสรรพากรจึงมีคําสั่งดังนี้ ข้อ ๑ บริษัทหรือห้างหุ้นส่วนนิติบุคคลที่ได้รับยกเว้นภาษีเงินได้ สําหรับเงินได้จากการขนส่งสินค้าทางทะเลระหว่างประเทศมีหน้าที่ยื่นแบบแสดงรายการภาษีเงินได้นิติบุคคล พร้อมกับการชําระภาษีต่ออําเภอ ณ ที่ว่าการอําเภอดังนี้ (1) แบบ ภ.ง.ด.50 พร้อมงบดุล บัญชีทําการ และบัญชีกําไรขาดทุน ภายในหนึ่งร้อยห้าสิบวันนับแต่วันสุดท้ายของรอบระยะเวลาบัญชี ตามมาตรา 68 และมาตรา 69 แห่งประมวลรัษฎากร (2) แบบ ภ.ง.ด.51 ภายในสองเดือนนับแต่วันสุดท้ายของรอบระยะเวลาบัญชีหกเดือน นับแต่วันแรกของรอบระยะเวลาบัญชี ตามมาตรา 67 ทวิ แห่งประมวลรัษฎากร ข้อ ๒ บริษัทหรือห้างหุ้นส่วนนิติบุคคล ผู้ประกอบการขนส่งสินค้าทางทะเลระหว่างประเทศ ประกอบกิจการอื่นทั้งที่ได้รับยกเว้นภาษีเงินได้นิติบุคคลและที่ไม่ได้รับยกเว้นภาษีเงินได้นิติบุคคล ให้บริษัทหรือห้างหุ้นส่วนนิติบุคคลผู้ประกอบการดังกล่าว แยกยื่นแบบแสดงรายการภาษีเงินได้นิติบุคคล (ภ.ง.ด.50, ภ.ง.ด.51) พร้อมบัญชีทําการ และบัญชีกําไรขาดทุนของแต่ละกิจการ เสมือนหนึ่งเป็นคนละนิติบุคคล ข้อ ๓ บริษัทหรือห้างหุ้นส่วนนิติบุคคล ประกอบการขนส่งสินค้าทางทะเลระหว่างประเทศที่ได้รับยกเว้นภาษีเงินได้มีหน้าที่ยื่นคําร้องขอมีเลขประจําตัว และบัตรประจําตัวผู้เสียภาษีอากรตามแบบที่อธิบดีกําหนด สําหรับการประกอบกิจการขนส่งสินค้าทางทะเลระหว่างประเทศแยกต่างหากจากเลขประจําตัวผู้เสียภาษีอากร สําหรับการประกอบกิจการที่ไม่ได้รับยกเว้นภาษีอีกหนึ่งหมายเลข ทั้งนี้ไม่ว่าจะมีสถานประกอบการกี่แห่งก็ตาม (ยกเลิกโดยคําสั่งกรมสรรพากรที่ ป. 141/2555 ใช้บังคับตั้งแต่วันที่ 1 กุมภาพันธ์ พ.ศ. 2555 เป็นต้นไป) ผู้มีอํานาจลงนาม - สั่ง ณ วันที่ 3 เมษายน พ.ศ. 2541 ร้อยเอก สุชาติ เชาว์วิศิษฐอธิบดีกรมสรรพากร
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๗๗๗ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรมท่อยางและท่อพลาสติกและท่อพร้อมอุปกรณ์ประกอบ - ข้อแนะนำการคัดเลือก การจัดเก็บ การใช้งานและการบำรุงรักษา อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม ท่อยางและท่อพลาสติกและท่อพร้อมอุปกรณ์ประกอบ - ข้อแนะนำการคัดเลือก การจัดเก็บ การใช้งาน และการบำรุงรักษา มาตรฐานเลขที่มอก. 2657 - 2558 ไว้ ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒๖มกราคม พ.ศ. ๒๕๕๙อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรม ท่อยางและท่อพลาสติกและท่อพร้อมอุปกรณ์ประกอบ - ข้อแนะนำการคัดเลือก การจัดเก็บ การใช้งานและการบำรุงรักษา (มอก. 2657 - 2558)(ดูข้อมูลจากภาพกฎหมาย)ปุณิกา/ปริยานุช/พิมพ์๙ มีนาคม ๒๕๕๙นุสรา/ตรวจ๙ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๕๖ ง/หน้า ๗/๗ มีนาคม ๒๕๕๙
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๑๒/๒๕๕๑)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท เสริมสุข เบเวอร์เรจ จำกัด ดังต่อไปนี้ข้อ ๑เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๐๙/๒๕๕๐ ลงวันที่ ๑๕พฤศจิกายน ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๔ เซนติเมตร พื้นฝาสีส้มตรงกลางฝามีอักษรภาษาอังกฤษสีส้มบนพื้นสีขาวทับอยู่บนสัญลักษณ์เหมือนสายฟ้าสีส้ม ขอบเส้นสีขาวคำว่า ใต้ คำว่า มีอักษรภาษาอังกฤษสีส้มขอบเส้นสีขาวคำว่า THIRST QUENCHERถัดลงมามีอักษรภาษาไทยสีขาว คำว่า เขย่าขวดก่อนดื่มถัดออกมาโดยรอบมีอักษรภาษาไทย สัญลักษณ์และตัวเลขสีขาว คำว่า ผลิตโดย : บริษัท เสริมสุขเบเวอร์เรจ จำกัด เครื่องดื่ม ปริมาตรสุทธิ 250 ซม.3ข้อ ๒เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๑๐/๒๕๕๐ ลงวันที่ ๑๕พฤศจิกายน ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๔ เซนติเมตร พื้นฝาสีส้มตรงกลางฝามีอักษรภาษาอังกฤษสีส้มบนพื้นสีขาวทับอยู่บนสัญลักษณ์เหมือนสายฟ้าสีส้มขอบเส้นสีขาวคำว่า ใต้ คำว่า มีอักษรภาษาอังกฤษสีส้มขอบเส้นสีขาว คำว่า THIRST QUENCHERถัดลงมามีอักษรภาษาไทยสีขาว คำว่า เขย่าขวดก่อนดื่มถัดออกมาโดยรอบมีอักษรภาษาไทย สัญลักษณ์และตัวเลขสีขาว คำว่า ผลิตโดย : บริษัท เสริมสุขเบเวอร์เรจ จำกัด เครื่องดื่ม ปริมาตรสุทธิ 400 ซม.3ข้อ ๓เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๑๑/๒๕๕๐ ลงวันที่ ๑๕พฤศจิกายน ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๓.๖ เซนติเมตร พื้นฝาสีส้มตรงกลางฝามีอักษรภาษาอังกฤษสีส้มบนพื้นสีขาวทับอยู่บนสัญลักษณ์เหมือนสายฟ้าสีส้ม ขอบเส้นสีขาวคำว่า ใต้ คำว่า มีอักษรภาษาอังกฤษสีส้มขอบเส้นสีขาว คำว่า THIRST QUENCHERเหนือ คำว่า มีอักษรภาษาไทยและตัวเลขสีขาว คำว่า เครื่องดื่มเกลือแร่ปริมาตรสุทธิ 500 ซม.3 ถัดลงมาใต้คำว่า มีอักษรภาษาไทยสีขาว คำว่า ผลิตโดย บริษัท เสริมสุขเบเวอร์เรจ จำกัด โดยตัวอักษรสัญลักษณ์และตัวเลขสีขาวกดลึกลงไปในเนื้อฝาถัดออกมาโดยรอบมีขอบเส้นสีดำวงกลมล้อมรอบประกาศณ วันที่ ๒๖ มีนาคม พ.ศ. ๒๕๕๑สุพูลธรรมจักษุเจ้าหน้าที่บริหารงานการเงินและบัญชี๘ ปฏิบัติหน้าที่ผู้อำนวยการสำนักบริหารการคลังและรายได้ปฏิบัติราชการแทนอธิบดีกรมสรรพสามิตวัชศักดิ์/ผู้จัดทำ๓มิถุนายน ๒๕๕๑[๑] ราชกิจจานุเบกษาเล่ม ๑๒๕/ตอนที่ ๖๑ ง/หน้า ๗๓/๒๙ พฤษภาคม ๒๕๕๑